Document ID: 32015D0365

KOMISIJAS ĪSTENOŠANAS LĒMUMS (ES) 2015/365
(2015. gada 4. marts),
ar ko piešķir atkāpes konkrētām dalībvalstīm attiecībā uz statistikas nosūtīšanu par veselības aprūpes izdevumiem un finansējumu saskaņā ar Eiropas Parlamenta un Padomes Regulu (EK) Nr. 1338/2008
(izziņots ar dokumenta numuru C(2015) 1377)
(Autentisks ir tikai teksts angļu, nīderlandiešu, rumāņu un spāņu valodā)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 2. punktu,
tā kā:
(1)
Ar Regulu (EK) Nr. 1338/2008 izveido vienotu sistēmu, lai regulāri sagatavotu Eiropas statistiku par sabiedrības veselību un veselības aizsardzību un drošību darbā.
(2)
Regulā (EK) Nr. 1338/2008 paredzēts, ka dalībvalstis sniedz statistiku par veselības aprūpes izdevumiem un finansējumu saskaņā ar šīs regulas II pielikumu.
(3)
Saskaņā ar Regulas (EK) Nr. 1338/2008 9. panta 2. punktu vajadzības gadījumā attiecībā uz dalībvalstīm var pieņemt atkāpes un pārejas posmus, ko pamato ar objektīviem iemesliem.
(4)
Spānijas Karaliste, Nīderlandes Karaliste, Rumānija un Lielbritānijas un Ziemeļīrijas Apvienotā Karaliste ir pieprasījušas atkāpes, jo tām jāveic būtiski pielāgojumi valstu statistikas sistēmās, lai tās atbilstu Regulai (EK) Nr. 1338/2008.
(5)
Tādēļ minētajām dalībvalstīm jāpiešķir pieprasītās atkāpes.
(6)
Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Pielikumā izklāstītās atkāpes piešķir Spānijas Karalistei, Nīderlandes Karalistei, Rumānijai un Lielbritānijas un Ziemeļīrijas Apvienotajai Karalistei.
2. pants
Šis lēmums ir adresēts Spānijas Karalistei, Nīderlandes Karalistei, Rumānijai un Lielbritānijas un Ziemeļīrijas Apvienotajai Karalistei.
Briselē, 2015. gada 4. martā

Labels: 12
0
15
19